lv lv lv en lv lv sl lv lv lv nl de lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv en lv lv lv lv lv lv lv lv lv lv lv sv en lv de lv en en lv lv lv lv lv lv lv lv lv lv lv lv lv lv lv nb lv lv
Ko nezināji par Latviju, atrodi digitālajā bibliotēkā! | Aglonas pagasta pārvalde
Preiļu Novada Aglonas pagasta portāls – jaunumi, ziņas, aktualitātes…
Tūkstošiem grāmatu un žurnālu, vēsturiskās kartes un fotogrāfijas, kultūras maršruti ir daļa no e-pakalpojumiem jeb digitalizētā Latvijas kultūras mantojuma, kas internetā ir publiski pieejams ikvienam interesentam.
„Mēs ejam līdzi laikam un ikdienā apmeklētājiem sniedzam konsultācijas gan datorprasmju apguvē, gan e-iespēju lietošanā vai tā būtu elektronisko katalogu izmantošana vai palīdzība maksājumu veikšanā, lidmašīnu un teātra biļešu iegādē. Tāpēc bibliotekāram droši var jautāt padomu, jo zinām, ka pamudinājums un atbalsts palīdz pārvarēt sākotnējo nedrošību un iemāca, ka e-pakalpojumi tiešām padara mūsu steidzīgo dzīvi vieglāku un vienkāršāku,” uzsver Baiba Tormane, Bauskas Centrālās bibliotēkas direktore.
Mūsdienu bibliotēka ir arī modernas e-iespējas un informācijas krājumi internetā, kur klikšķa attālumā ir viss, sākot no simtgadīgām grāmatām līdz pat nesen Latvijā tapušām filmām. Brīvpieejas datori un bezmaksas internets apmeklētājiem ir pieejams 811 publiskajās pilsētu, novadu un pagastu bibliotēkās visā Latvijā. Sev tuvāko bibliotēku var atrast portālā www.biblioteka.lv.
Valsts e-pakalpojumi vienuviet ir pieejami www.latvija.lv sadaļā „ē!”, savukārt zemāk ir izcelti populārākie bibliotēku un kultūras e-pakalpojumi, kas publiski pieejami ikvienam interesentam:
lndb.lv – izzini visu no klasikas līdz specifiskai nozaru literatūrai vairāk nekā 6000 grāmatās*
periodika.lv – izlasi, ko rakstīja 3000 avīzēs un žurnālos kaut pirms 100 gadiem*
news.lv – meklē mūsdienu nacionālo un reģionālo laikrakstu publikācijas
KINO UN MŪZIKA BIBLIOTĒKĀ
filmas.lv – noskaties vairāk nekā 100 Latvijā tapušas filmas no „Limuzīns Jāņu nakts krāsā” līdz studentu kino daiļradei*
lndb.lv – izzini Latvijas vēsturisko skaņu ierakstu kolekciju*
letonika.lv – iepazīsti Latvijas mākslas vērtības kultūras kanonā*
zudusilatvija.lv – atklāj Latviju senos zīmējumos un fotogrāfijās
kartes.lndb.lv – izpēti vēsturiskās kartes no 17. gs. sākuma līdz mūsdienām
nmkk.lv– iegūsti informāciju par vairāk nekā 700 000 Latvijas muzejos esošajiem priekšmetiem*
kulturaskarte.lv – atrodi kultūras objektus un lejupielādē to GPS koordinātas
kulturaskarte.lv/maršruti – izvēlies kultūras maršrutus un apceļo Latviju
lasamkoks.lv – rodi prieku digitālajā bibliotēkā bērniem
hugo.lv – tulko tekstus tiešsaistē no un uz angļu, krievu un latviešu valodām
lndb.lv – atrodi interesējošo Latvijas Nacionālās bibliotēkas digitālajās kolekcijās un datu bāzēs*
ej.uz/lnbkatalogs – pasūti elektroniski izdevumus Latvijas Nacionālajā bibliotēkā
laboratorija.lndb.lv – meklē personu vārdus, ģeogrāfiskos nosaukumus un organizācijas nosaukumu datu bāzē
ej.uz/bkatalogs – izmanto valsts nozīmes bibliotēku elektronisko kopkatalogu
webarhivs.lndb.lv– izskati Latvijas kultūrvēsturisko tīmekļa vietņu arhīvu*
* Ar autortiesībām aizsargātie darbi pieejami Latvijas Nacionālajā bibliotēkā un publiskajās bibliotēkās klātienē.
E-pārvaldes integrēto informatīvo kampaņu „Valsts ir internetā” īsteno Vides aizsardzības un reģionālās attīstības ministrija ar mērķi informēt par vairāk nekā 300 valsts un pašvaldību e-pakalpojumiem, un mudinātu sabiedrībuizvēlēties e-pakalpojumus kā primāro saziņas veidu ar valsti.
Projekts ir saņēmis Eiropas Savienības fondu tehniskās palīdzības projekta Nr. VSID/TP/CFLA/11/19 „Atbalsts Vides aizsardzības un reģionālās attīstības ministrijas pārziņā esošo Eiropas Savienības fondu aktivitāšu prioritāšu mērķu sasniegšanas nodrošināšanai” finansējumu.
Papildu informācijai: Elīna Kalniņa, Kampaņas „Valsts ir internetā” koordinatore, tālr. 22018527, e-pasts: elina.kalnina@ka.lv, einfo@ka.lv
Saskaņā ar ART tīmekļa vietne aglona.lv no 2022. gada 1. janvāra netiks uzturēta!
Ziemassvētku un Jaunā gadabrīvdienās gaidāmas izmaiņas vairāk nekā 400 reģionālo autobusu maršrutu
Vakcinācijas pret Covid-19 autobuss 21. decembrī būs Preiļu novada pagastos
“Stāsts, kas gribēja kļūt par tavu grāmatu”: “Liels un mazs” aicina iepazīties ar 2021. gadā izdotajām bērnu grāmatām video lasījumos
Nolietotu elektropreču bezmaksas utilizācija
© 2022 Aglonas pagasta pārvalde
Sīkdatņu politika Aglonas novada domes mājas lapā Mēs lietojam sīkdatnes (cookies-angļu.val.), lai nodrošinātu Jums labāku lietošanas pieredzi mūsu mājas lapā. Šīs sīkdatnes mēs izmantojam tikai statistikas vākšanas nolūkos, izmantojot Google Analytics; tās tiek glabātas 1 mēnesi.OkPrivātuma paziņojums